उधर, कसौली हत्याकांड के आरोपी विजय ठाकुर की मां नारायणी ठाकुर ने कहा कि मंगलवार को उसके बेटे के दिमाग पर पागलपन छा गया था, जिसके चलते उसने महिला अधिकारी शैलबाला शर्मा को अपने वहशीपन का शिकार बना डाला. आरोपी की बुज़ुर्ग मां के मुताबिक उसके संज्ञान में था कि बेटे के पास रिवाल्वर है, लेकिन उसने कभी सोचा न था कि वह हथियार का इस्तेमाल अपनी जिम्मेदारी निभाने आई बेकसूर महिला अधिकारी की जान लेने के लिए करेगा.